[pic] | EUROOPAN YHTEISÖJEN KOMISSIO |

Bryssel 22.7.2008

KOM(2008) 457 lopullinen

2006/0132 (COD)

EY:n perustamissopimuksen 251 artiklan 2 kohdan mukainen KOMISSION TIEDONANTO EUROOPAN PARLAMENTILLE

neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi torjunta-aineiden kestävää käyttöä koskevan yhteisön politiikan puitteista

2006/0132 (COD)

EY:n perustamissopimuksen 251 artiklan 2 kohdan mukainen KOMISSION TIEDONANTO EUROOPAN PARLAMENTILLE

neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi torjunta-aineiden kestävää käyttöä koskevan yhteisön politiikan puitteista

(ETA:n kannalta merkityksellinen teksti)

1 TAUSTA

Ehdotus toimitettiin Euroopan parlamentille ja neuvostolle (asiakirja KOM(2006) 373 lopullinen – 2006/0132 COD): | 14.7.2006 |

Euroopan talous- ja sosiaalikomitea antoi lausuntonsa: | 14.3.2007 |

Alueiden komitea antoi lausuntonsa: | 13.2.2007 |

Euroopan parlamentti antoi lausuntonsa ensimmäisessä käsittelyssä: | 23.10.2007 |

Yhteinen kanta vahvistettiin (yksimielisesti): | 19.5.2008 |

2 KOMISSION EHDOTUKSEN TAVOITE

Ehdotuksen tavoitteena on korjata nykyisen lainsäädännön puutteet, jotka liittyvät torjunta-aineiden käyttövaiheeseen EU:n tasolla, ja vahvistaa torjunta-aineiden käytölle yhteiset vähimmäisvaatimukset, jotta voidaan vähentää ihmisten terveydelle ja ympäristölle aiheutuvia riskejä.

Ehdotukseen sisältyy useita toimenpiteitä, joilla pannaan täytäntöön torjunta-aineiden kestävän käytön teemakohtaisessa strategiassa (KOM(2006) 372 lopullinen, 12.7.2006) ehdotetut tärkeimmät toimet. Ehdotus on tärkein osa strategiaan kuuluvia lainsäädäntö- ja muita toimia.

3 YHTEISTÄ KANTAA KOSKEVAT HUOMIOT

3.1 Yleiset huomiot

Komissio hyväksyi kokonaan, osittain tai periaatteessa 94 niistä 123 tarkistuksesta, jotka Euroopan parlamentti hyväksyi ensimmäisessä käsittelyssään. Yhteiseen kantaan on nyt sisällytetty sellaisenaan tai sisältönsä puolesta 37 tarkistusta.

Komissio hyväksyi tarkistukset, jotka selkeyttivät tai paransivat tekstiä tai joissa vahvistettiin asianmukaiset viittaukset komitologiamenettelyn uusiin sääntöihin. Komissio ei hyväksynyt tarkistuksia, jotka muuttivat ehdotuksen oikeusperustaa, jotka olivat tarpeettomia tai epäselviä, jotka aiheuttivat oikeudellista epävarmuutta tai kohtuutonta hallinnollista taakkaa tai jotka eivät olleet direktiivin yleisen tavoitteen mukaisia.

Neuvosto on suostunut sisällyttämään ehdotukseen parlamentin tarkistukset, jotka koskevat erityisesti komitologiamenettelyn uusia sääntöjä, sitä, että direktiivin kohdetta koskevaan artiklaan lisätään vaihtoehtojen edistäminen, komission internet-portaalin perustamista, jatkokoulutuksen käsitettä, levityskaluston tarkastusten enimmäisaikaväliä sekä integroidun tuholaistorjunnan yleisten periaatteiden tarkentamista liitteessä.

Komissio katsoo, että yhteinen kanta on melko hyvin linjassa ehdotuksen lähestymistavan ja tavoitteiden kanssa, ja antaa siksi tukensa yhteiselle kannalle siinä muodossa kuin se tällä hetkellä on.

3.2 Yksityiskohtaiset huomiot

3.2.1 Komission hyväksymät Euroopan parlamentin tarkistukset, jotka on sisällytetty yhteiseen kantaan kokonaan, osittain tai periaatteessa

Tarkistukset 17, 52, 62, 103, 137 ja 155 on sisällytetty yhteiseen kantaan, koska ne sisältävät asianmukaisen viittauksen komitologiamenettelyn uusiin sääntöihin.

Tarkistukset 6, 43, 49, 60, 61, 63, 68, 85, 93, 95, 106, 112, 114 ja 122 on sisällytetty periaatteessa yhteiseen kantaan. Niissä viitattiin jatkokoulutukseen, vahvistettiin integroidun tuholaistorjunnan yleiset periaatteet uudessa liitteessä, täsmennettiin, että direktiivin toimenpiteiden toteuttamista on kuvattava kansallisissa toimintasuunnitelmissa, korostettiin lentolevityksen valvonnan tärkeyttä ja annettiin selvennyksiä.

Tarkistuksista 13, 18, 35, 36, 38, 39, 42, 48, 51, 54, 59, 64, 87, 90, 146 ja 164 on sisällytetty osia eriävässä määrin selvennysten tai selitysten antamiseksi.

3.2.2 Euroopan parlamentin tarkistukset, joita komissio ei hyväksynyt mutta jotka on sisällytetty yhteiseen kantaan kokonaan, osittain tai periaatteessa

Komissio hylkäsi tarkistuksen 29 , jolla lisättiin määritelmä torjunta-aineista kasvinsuojeluaineina, koska määritelmä ei ole oikea eikä vastaa komission aikomusta tarkastella biosidien sisällyttämistä lainsäädäntöön myöhemmin. Tarkistus on sisällytetty periaatteessa yhteiseen kantaan, koska sekä Euroopan parlamentti että neuvosto olivat sitä mieltä, että torjunta-aineiden määritelmä oli tarpeen lisätä. Euroopan parlamentin äänestämä määritelmä muodostaa kuitenkin vain osan yhteisessä kannassa sovitusta määritelmästä (jossa torjunta-aineet määritellään kasvinsuojeluaineiksi ja biosidituotteiksi).

3.2.3 Euroopan parlamentin tarkistukset, joita komissio ja neuvosto eivät hyväksyneet ja joita ei ole sisällytetty yhteiseen kantaan

Sekä komissio että neuvosto hylkäsivät tarkistuksen 1 , koska se muuttaa ehdotuksen oikeusperustaa.

Tarkistus 5 hylättiin, koska se rajoittaa kokemusten vaihdon ainoastaan saavutettuihin tavoitteisiin.

Tarkistus 16 voi olla harhaanjohtava, koska siinä säädetään vahinkovastuusta, vaikka direktiivi ympäristövahinkovastuusta on jo olemassa. Tästä syystä sekä komissio että neuvosto hylkäsivät sen.

Komissio ei hyväksynyt tarkistuksia 22 ja 99 eikä niitä sisällytetty yhteiseen kantaan, koska ne olisivat aiheuttaneet oikeudellista epävarmuutta.

Sekä komissio että neuvosto hylkäsivät tarkistukset 23, 30 ja 37 , koska ne olivat epäselviä.

Tarkistusta 28 ei sisällytetty yhteiseen kantaan, koska uusi määritelmä ei ollut tarpeen.

Tarkistus 32 ei ollut komission ehdotuksen mukainen (riippuvuuden vähentäminen ei viittaa ainoastaan käytön vähentämiseen vaan myös yleiseen riippuvuuteen torjunta-aineista), minkä vuoksi sekä komissio ja neuvosto hylkäsivät sen.

Tarkistukset 40, 120 ja 121 olisivat aiheuttaneet kohtuutonta hallinnollista taakkaa ilman selkeitä etuja, minkä vuoksi sekä komissio että neuvosto hylkäsivät ne.

Tarkistusta 55 ei voida toteuttaa käytännössä (muut kuin ammattimaiset käyttäjät eivät voisi ostaa aineita ja neuvontaa tarvittaisiin järjestelmällisesti ennen ostamista), minkä vuoksi komissio ei hyväksynyt sitä eikä sitä sisällytetty yhteiseen kantaan.

Tarkistukset 57 ja 84 ovat epärealistisia (määräaikoja on vaikea lyhentää), minkä vuoksi sekä komissio että neuvosto hylkäsivät ne.

Tarkistus 58 on tarpeeton, minkä vuoksi sekä komissio että neuvosto hylkäsivät sen.

Tarkistus 69 on virheellinen: ongelmana on se, aiheuttavatko aineet vaaraa vesiympäristölle, eikä se, päätyvätkö ne vesiympäristöön. Komissio ei hyväksynyt tarkistusta eikä sitä sisällytetty yhteiseen kantaan.

Tarkistus 72 olisi ollut toistoa direktiivin muille säännöksille (koulutusta koskevat säännökset) ja muulle lainsäädännölle (direktiivi 91/414/ETY). Tästä syystä sekä komissio että neuvosto hylkäsivät sen.

Tarkistus 77 voi olla vaikea toteuttaa (riskinarviointeja ei ole aina välttämättä saatavilla) eikä se ole komission ehdotuksen mukainen (ennalta varautumisen periaatetta sovelletaan a alakohdassa), minkä vuoksi komissio ei hyväksynyt sitä eikä sitä sisällytetty yhteiseen kantaan.

Tarkistukset 88 ja 102 vaikuttaisivat komission päätöksentekovaltaan. Sekä komissio että neuvosto hylkäsivät ne.

Komissio ei hyväksynyt tarkistuksia 91, 96, 98 ja 104 , koska käyttöä arvioitaessa ei tarvita indikaattoreita vaan käyttöä koskevia tietoja. Niitä ei sisällytetty yhteiseen kantaan.

Tarkistukset 138 ja 139 eivät vastanneet komission ehdotusta. Sekä komissio että neuvosto hylkäsivät ne.

3.2.4 Euroopan parlamentin tarkistukset, jotka komissio hyväksyi kokonaan, osittain tai periaatteessa mutta joita ei ole sisällytetty yhteiseen kantaan

Komissio hyväksyi tarkistukset 2, 3, 4, 7, 8, 9, 10, 11, 15, 19, 20, 21, 24, 25, 26, 27, 31, 33, 44, 46, 47, 50, 53, 56, 65, 66, 70, 71, 74, 76, 78, 79, 81, 82, 83, 92, 94, 97, 100, 101, 105, 107, 108, 109, 110, 111, 113, 115, 116, 117, 118, 119, 133, 135, 141, 143, 151 ja 153 kokonaan, osittain tai periaatteessa, mutta niitä ei sisällytetty yhteiseen kantaan. Ne selkeyttävät tai parantavat kyseisiä säännöksiä ja liittyvät käytön määrällisiin vähennystavoitteisiin, verotuksellisiin toimenpiteisiin, kansallisten toimintasuunnitelmien valmistelussa tarvittaviin taustaraportteihin, aineiden laittoman käytön ehkäisemiseen, suurelle yleisölle tiedottamiseen, naapurien varoittamiseen ennen levittämistä, torjunta-aineettomien alueiden muodostamiseen haavoittuvien alueiden ympärille ja koulutuksen aiheisiin.

3.2.5 Lisämuutokset, joita neuvosto on tehnyt ehdotukseen

”Käytön” määritelmä poistettiin 3 artiklasta, koska ilmaisua käytetään ainoastaan otsikossa. ”Neuvojan” määritelmään sisällytettiin ammatillisen toiminnan tai kaupallisen palvelun käsite. ”Torjunta-aineiden levitystarvikkeiden” määritelmä poistettiin ja yhdistettiin ”torjunta-aineiden levityskaluston” määritelmään. ”Integroidun tuholaistorjunnan” määritelmä siirrettiin kasvinsuojeluaineiden markkinoille saattamisesta annetusta asetusehdotuksesta tähän ehdotukseen. Vesipolitiikan puitedirektiiviin viittaavat ”pintaveden” ja ”pohjaveden” määritelmät lisättiin.

Direktiivin 4 artiklassa säädettyihin kansallisten toimintasuunnitelmien tavoitteisiin lisättiin kehotus kehittää ja ottaa käyttöön vaihtoehtoisia toimintatapoja tai tekniikoita, kuten integroitu tuholaistorjunta, keinona vähentää riippuvuutta torjunta-aineiden käytöstä.

Direktiivin 6 artiklaa muutettiin siten, ettei henkilöstön, jolla on sertifikaatti, tarvitse olla fyysisesti läsnä myyntipaikalla.

Direktiivin 8 artiklaa muokattiin ja muutettiin, jotta siihen voitiin sisällyttää säännökset uuden kaluston ensimmäisestä tarkastuksesta ja vapauttaa kokonaan tarkastuksista kannettavat levityslaitteet tai reppuruiskut tai sallia erilaisten aikataulujen ja tarkastusvälien soveltaminen kannettaviin levityslaitteiden, reppuruiskujen, levityskaluston, jota ei käytetä torjunta-aineiden ruiskuttamiseen, tai levityslaitteiden, joiden käyttö on erittäin vähäistä osalta (lukuun ottamatta junaan tai ilma-alukseen asennettua ruiskutuskalustoa tai yli 3-metrisellä puomilla varustettuja ruiskuja). Yksi tarkistus lisättiin sen varmistamiseksi, että käyttäjät suorittavat säännöllisin väliajoin levityskaluston kalibroinnin ja tekniset tarkistukset. Direktiiviin sisällytettiin säännökset sertifikaattien vastavuoroisesta tunnustamisesta eri jäsenvaltioissa.

Direktiivin 9 artiklaa muokattiin ja muutettiin, jotta voitiin tarkentaa, että aineiden hyväksynnän on perustuttava erityiseen riskinarviointiin, sisällyttää artiklaan säännökset siirtymäkaudesta, jolloin sertifiointijärjestelmiä ei vielä ole, ja ottaa käyttöön vaatimus, jonka mukaan lentolevityksiä tarjoavan yrityksen on oltava sertifioitu. Yksi tarkistus lisättiin, jotta voitiin ottaa käyttöön mahdollisuus hyväksyä pyynnöt implisiittisesti, jos niihin ei ole vastattu toimivaltaisten viranomaisten määräämässä ajassa.

Direktiivin 10 artiklaa muokattiin ja muutettiin, jotta etusijalle voitiin asettaa aineet, jotka eivät sisällä vaarallisia prioriteettiaineita, ja tehdä asianmukaisesti mitoitettujen puskurivyöhykkeiden perustamisesta vapaaehtoista.

Direktiivin 11 artiklaa muutettiin, jotta siihen voitiin sisällyttää säännökset äskettäin käsitellyistä alueista, joita maataloustyöntekijät käyttävät tai joihin heillä on pääsy, ja antaa jäsenvaltion viranomaisille mahdollisuus vähentää riskejä torjunta-aineiden käytön kieltämisen tai vähentämisen sijaan.

Direktiivin 12 artiklaa muutettiin, jotta säännökset voitiin ulottaa koskemaan sekä käyttäjiä että tarvittaessa jakelijoita, sisällyttää siihen viittaus torjunta-aineiden jäännösten ja niiden pakkausten talteenottoon tai hävittämiseen ja täsmentää, että 1 ja 3 kohdan säännöksiä sovelletaan ainoastaan ammattimaisiin käyttäjiin.

Direktiivin 13 artiklaa muutettiin, jotta ilmaisu vähän torjunta-aineita käyttävä viljely voitiin korvata ilmaisulla vähän torjunta-aineita käyttävä tuholaistorjunta ja täsmentää, että tämä käsite sisältää integroidun torjunnan ja luonnonmukaisen viljelyn.

14 artiklaa muokattiin.

Ehdotukseen sisällytettiin 16 a artikla maksuista ja palkkioista.

Riski-indikaattoriluetteloa varten on lisätty erityinen liite.

4 PÄÄTELMÄT

Monet neuvoston esittämät muutokset selkeyttävät ehdotusta. Vaikka eräät tarkistukset heikentävät ehdotusta varsinkin levityskaluston tarkastamisen, poikkeuksia koskevien pyyntöjen käsittelyn ja vesiympäristön suojelun kannalta, teksti voidaan hyväksyä kokonaisuutena. Komissio hyväksyy näin ollen 19 päivänä toukokuuta 2008 vahvistetun yhteisen kannan.